Diari Oficial de la Generalitat Valenciana


Sumari del DOGV 1695, del 02-01-1992 (1992/823575)

DECRET 247/1991, de 23 de desembre, del Consell de la Generalitat Valenciana, pel qual es modifica el Decret 32/1986, de 10 de març pel qual es va crear el Premi de les Lletres de la Generalitat Valenciana.
--------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/12/23/247/dof/vci/html**

### Dades del document

Número de DOGV
:   1695

Data del DOGV
:   02-01-1992

Secció del DOGV
:   DISPOSICIONS GENERALS

Número del document
:   1992/823575


Data del document
:   23-12-1991

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 247/1991, de 23 de desembre, del Consell de la Generalitat Valenciana, pel qual es modifica el Decret 32/1986, de 10 de març, pel qual es va crear el Premi de les Lletres de la Generalitat Valenciana.  
El Premi de les Lletres de la Generalitat Valenciana es va crear pel Decret 32/1986, de 10 de març, per tal de distingir i recompensar aquells autors valencians les obres dels quals s'hagen dedicat preferentment a la creació literària i difusió de la cultura. En atenció de la peculiaritat del guardó, s'ha estimat oportú modificar les bases per les quals es regula la seua concessió.  
En virtut d'això, a proposta del Conseller de Cultura, Educació i Ciència, i la deliberació prèvia del Govern Valencià en la reunió del dia 23 de desembre de 1991,  
DECRETE  
Article únic  
S'aproven les bases que han de regir la concessió del Premi de les Lletres de la Generalitat Valenciana, les quals apareixen en l'annex d'aquest decret.  
DISPOSICIO DEROGATORIA  
Es deroga l'article 2 del Decret 32/1986, de 10 de març, pel qual s?aprovaren les bases i queda vigent tota la resta.  
DISPOSICIONS FINALS  
Primera  
S'autoritza el Conseller de Cultura, Educació i Ciència perquè dicte totes les disposicions necessàries per a aplicar i desenvolupar aquest decret.  
Segona  
Aquest decret entrarà en vigor el mateix dia que es publique en el Diari Oficial de la Generalitat Valenciana.  
València, 23 de desembre de 1991.  
El President de la Generalitat Valenciana,   
JOAN LERMA I BLASCO  
El Conseller de Cultura, Educació i Ciència,   
ANDREU LOPEZ I BLASCO  
ANNEX  
Bases per a la concessió del Premi de les Lletres de la Generalitat Valenciana  
Primera  
Podran optar i ser proposats al premi tots els autors valencians que estiguen vius, les obres dels quals, preferentment de creació literària en qualsevol de les seues manifestacions, hagen aconseguit el foment de la cultura a través del seu estudi i difusió i les aportacions dels quals hagen obert camins de renovació i innovació.  
Segona  
Podran proposar candidats al Premi de les Lletres de la Generalitat Valenciana el Consell Valencià de Cultura, els organismes oficials, les institucions culturals públiques i privades i qualsevol entitat cultural, educativa o científica de prestigi reconegut tant a l?àmbit de la Comunitat Valenciana com a l?àmbit estatal.  
Així mateix, el jurat del premi també podrà proposar els candidats que considere mereixedors del guardó.  
Tercera  
Les propostes es faran per escrit i s'hi adjuntarà un currículum de l'autor nominat, especificant les raons per les quals se'l considera mereixedor del premi. També s'hi inclourà un certificat de l'acord adoptat per la institució o entitat que el proposa.  
Aquestes propostes hauran de presentar-se a la Conselleria de Cultura, Educació i Ciència de la Generalitat Valenciana a partir de l?endemà de la publicació de la convocatòria del premi en el Diari Oficial de la Generalitat Valenciana i fins quaranta-vuit hores abans de la concessió del premi.  
El jurat podrà proposar candidats fins i tot en les sessions deliberatives prèvies a la concessió del premi.  
Quarta  
El Premi de les Lletres de la Generalitat Valenciana, que tindrà caràcter bianual, es dota amb dos milions cinc-centes mil (2.500.000) pessetes, que es lliuraran a la persona guardonada en un acte públic.  
Cinquena  
El premi es concedirà indistintament als autors l'obra dels quals estiga escrita en qualsevol de les dues llengües oficials de la Comunitat Valenciana.  
Sisena  
El jurat, la presidència d'honor del qual ostentarà el Conseller de Cultura, Educació i Ciència, estarà compost per la Directora General de Patrimoni Cultural, que el presidirà, pel Secretari General de la Conselleria de Cultura, Educació i Ciència, el qual actuarà com a secretari del jurat, i per quatre membres designats pel Conseller de Cultura, Educació i Ciència.  
Setena  
La Conselleria de Cultura, Educació i Ciència es reserva, d?acord amb l'autor premiat, la possibilitat d'editar un llibre homenatge.  
Vuitena  
El premi serà indivisible i únic. No obstant això, es podrà declarar desert i, en aquest cas, l'import s'acumularà al de la convocatòria següent.


Còpia Permalink ELI